**ඉන්දියානු කොන්සියුලර් ජෙනරල් කාර්යාලය**

**හම්බන්තොට**

**\*\*\*\*\***

**මාධ්‍ය නිකුතුව**

හම්බන්තොට ඉන්දියානු කොන්සුල් ජෙනරල් දිපින් පී.ආර් මහතා සහ ගරු දකුණු පළාත් ආණ්ඩුකාරවර ගරු ආචාර්ය විලී ගමගේ මහතා අතර හමුවක් 2020 ඔක්තෝබර් 7 වන බදාදා දකුණු පළාත් ආණ්ඩුකාර ලේකම් කාර්යාලයේ පැවැත්විය. එහිදී දකුණු පළාත තුළ ඉන්දියාව හා ශ්‍රී ලංකා අතර සම්බන්ධතාවය තවදුරටත් ශක්තිමත් කිරීම පිළිබඳ සුහද සාකච්ඡාවක් පැවැත්වීය.

02 මෙම අවස්ථාවේදී කොන්සුල් ජෙනරල්තුමා විසින් දකුණු පළාතේ විවිධ කටයුතු සංවිධානය කිරීම සඳහා ඉන්දියානු කොන්සියුලර් ජෙනරල් කාර්යාලයට දක්වන සහයෝගය පිළිබඳව දකුණු පළාත් ආණ්ඩුකාරතුමන් හට සිය ස්තූතිය පුද කළේය. මෙම සාකච්ඡාව අතරතුර ඉන්දීය රජය විසින් දකුණු පළාතේ සිදුකරමින් පවතින සංවර්ධන කටයුතු, ITEC සහයෝගීතාව, සංස්කෘතික කටයුතු, කොවිඩ් ව්‍යසනය දුරු වීමෙන් අනතුරුව දකුණු පළාතේ සංචාරක කටයුතු නැවත ආරම්භ කිරීම සහ දෙරට අතර සම්බන්ධතාවය වැඩි දියුණු කිරීම යන කරුණු පිළිබඳව වැඩි වශයෙන් අවධානය යොමු කරන ලදි.

03. තවදුරටත් මෙහිදී කොන්සුල් ජෙනරාල්වරයා විසින් 2020 සැප්තැම්බර් 26 දින පැවති අතථ්‍ය ද්විපාර්ශ්වික සමුළුවේදී ඉන්දියාව සහ ශ්‍රී ලංකාව අතර බෞද්ධ සබඳතා වර්ධනය කිරීම සඳහා ඉන්දීය අග්‍රාමාත්‍ය නරේන්ද්‍ර මෝදි විසින් ප්‍රකාශයට පත් කරන ලද ඇමරිකානු ඩොලර් මිලියන 15 ක ප්‍රදානය පිළිබඳවද ආණ්ඩුකාරවරයා දැනුවත් කළේය. දකුණු පළාත් ආණ්ඩුකාර ආචාර්ය විලී ගමගේ මහතා විසින් නව කොන්සුල් ජෙනරල්වරයාට හම්බන්තොට සිය ධුර කාලය තුළදී අවශ්‍ය සහයෝගය ලබා දෙන බවද සඳහන් කලේය.